Man in hof vir vermiste tiener se moordArgieffoto Maroela Media het vroeër berig Micaylen Hendricks is op Vryheidsdag as vermis aangemeld nadat haar ma haar winkel toe gestuur het en sy nooit weer teruggekeer het nie. Sers. Majola Nkohli, woordvoerder van die polisie, het gesê die polisie het inligting ontvang wat hulle Sondagaand na ŉ plakkershut in die Moeggesukkel informele nedersetting gelei het, waar hulle op Micaylen se liggaam afgekom het. Dit is nie duidelik aan wie die plakkershut behoort nie. Volgens Nkohli wag die polisie nog op die uitslae van ŉ nadoodse ondersoek voordat die oorsaak van die tiener se dood bevestig kan word. ŉ Familielid van Micaylen was op die toneel op haar liggaam uit te ken. Die verdagte staan tans tereg op ŉ aanklag van moord, maar die moontlikheid bestaan dat nog aanklagte bygevoeg kan word soos die polisieondersoek vorder.